
Ο Τ]ος και 129 αιώνας υπήρξαν εποχή ανάπτυξης για το Βυζάντιο. Παρά τις αναστατώσεις των 
ξένων εισβολών, και εἰδικά της κατάκτησης της Μικράς Ασίας, η οικονομία δεν διέκοψε την 
ανοδική της πορεία. Αυτό ισχύει τουλάχιστον για τη δυτική, παράκτια Μικρά Ασία, και τη 
χερσόνησο του Αίμου, η οποία για πρώτη φορά γινόταν ο κορμός και η σημαντικότερη επαρχία της 
αυτοκρατορίας.  Ἡ Μακεδονία, η Θράκη. η Θεσσαλία, η Βουλγαρία και η Βιθυνία έγιναν οι 
βασικοί προμηθευτές της Κωνσταντινούπολης σε σιτηρά. 


Ἡ περίοδος χαρακτηρίστηκε απὀ µία σταδιακή διαδικασία αποκέντρωσης και ανακατανοµής της 
οικονοµίας απὀ την Κωνσταντινούπολη στην ενδοχώρα. Η Βασιλεύουσα όµως κρατούσε τον πλήρη 
πολιτικό και πολιτισμικό έλεγχο, συντηρώντας το υπάρχον Κλίμα δυσαρέσκειας και αποξένωσης.- 
Η πληθυσμιακή αὐύξηση, η οποία είχε ξεκινήσει τον 10 αιώνα, συνεχίστηκε και θα συνεχιζόταν ως 
τον 14ο. Αυτός ο δείκτης είναι διαίτερα σημαντικός, γιατί στις προβιοµηχανικές, αγροτικές 
κοινωνίες η αύξηση τῶν εργατικών χεριών ήταν το κύριο µέσο οικονοµικής ανάπτυξης. Αυξήθηκε 
παράλληλα ο αριθµός και ο πληθυσμός των πόλεων. 


Ἡ ενδηµική ανασφάλεια όµως οδήγησε ορισμένες περιοχές σε ερήμωση. Χαρακτηριστικότερο 
παράδειγµα είναι η διαφιλονικούμενη ζώνη της Φρυγίας μεταξύ Βυζαντινών και Τούρκων, ενώ 
παρατηρήθηκε η απομάκρυνση οικισμών της Πελοποννήσου απὀ τη θάλασσα.» 


Οικονομικές µεταβολές 


Παλαιότερα γινόταν δυσμενής σύγκριση του Βυζαντίου και της Δύσης στον οικονομικό τοµέα, 
επειδή στην ανατολή δεν υπήρξε ανάλογο της «γεωργικής επανάστασης») στην εσπερία, µε την 
εισαγωγή καινοτομιών όπως η τριζωνική καλλιέργεια, ο νερόμυλος και το βαρύ άροτρο. Η 
σύγχρονη όμως έρευνα έχει αποδείξει ότι η διαφορετική εξέλιξη της βυζαντινής αγροτικής 
οικονοµίας δεν προήλθε από τεχνολογική υστέρηση ή στασιμότητα, αλλά απὀ τις διαφορετικές 
εγγενείς συνθήκες. Ο µεσογειακός βυζαντινός χώρος δεν είχε το βαθύ χώμα που θα ευνοούσε την 
χρήση βαρέος αρότρου (όπως στη Δύση), ούτε τοὺς ποταμούς που θα ευνοούσαν την χρήση 
μεγάλων νερόµυλων και αρδευτικών έργων (όπως στην ισλαμική Ανατολή). 


Από τον 11ο αιώνα εγκαταλείφθηκε η πολιτική των Μακεδόνων αυτοκρατόρων για την προστασία 
των µικροκαλλιεργητών και των αγροτικών κοινοτήτων απὀ τους δυνατούς, ενώ αυξήθηκαν τα 
προνόμια και οι ατέλειες. Η επέκτασητης μεγάλης έγγειας ιδιοκτησίας απὀ τα µέσα του 11090 αιώνα 
και ύστερα είχε αξιολογηθεί ὡς µονοσήµαντα αρνητική για την οικονομία και την κοινωνία. 
Σήµερα υπάρχει µία πιο ισορροπημένη προσέγγιση, η οποία αναγνωρίζει πως υπήρξαν και θετικές 
συνέπειες, µε βασικότερη την αὐξηση τῆς παραγωγικότητας. Ἡ µεγάλη γαιοκτησία (κρατική, 
βασιλική, εκκλησιαστική, αριστοκρατική) είχε τη δυνατότητα να οργανώσει την παραγωγή 
καλύτερα και σε µεγαλύτερη κλίμακα, να δείξει ενδιαφέρον για τη γεωπονία και την οικονομική 
ανάπτυξη, τον λογιστικό έλεγχο ή την αξιοποίηση άγονων ὡς τότε εκτάσεων. Σε σχέση µε τον 
µικρό αυτόνομο αγρότη, ο δυνατός ή το μοναστήρι είχε περισσότερα χρήματα να επανεπενδύσει γη, 
αγοράζοντας εργαλεία και ζώα, φυτεύοντας καρποφόρα δέντρα, Φτιάχνοντας γέφυρες, δρόµους, 
πηγάδια κλπ. 


Οι µεγάλες αυτές ιδιοκτησίες, εἰδικά µελών της αυτοκρατορικής οικογένειας (Ισαάκιος, Αδριανός) ή 
της ανώτερης αριστοκρατίας (Πακουριανός). µπορεί να περιελάμβαναν πλήθος οικισμών, ενώ οι 
άρχοντες αναλάμβαναν να ιδρύσουν νέα χωριά ή να οικοδομήσουν οχυρά... Ἡ αύξηση τῆς 


παραγωγικότητας είχε ως αποτέλεσµα την εντατικοποίηση τῆς εκμετάλλευσης αλλά και την άνοδο 
του βιοτικού επιπέδου των χωρικών. Ο αριθµός των παροίκων, των εξαρτηµένων δηλαδή 
καλλιεργητών, αυξήθηκε. Όι πάροικοι δεν ήταν δεμένοι µε τη γη, αλλά υποχρεούνταν να την 
καλλιεργούν. Προστατεύονταν όµως από αυθαίρετη έξωση αν δούλευαν σε έναν τόπο για 
συγκεκριµένο χρονικό διάστηµα. Όι συνθήκες ζωής τους ήταν συχνά καλύτερες από εκείνες των 
ελεύθερων αγροτών: ο γαιοκτήμονας παρείχε μεγαλύτερη ασφάλεια απέναντι σε µία κακή σοδεία ή 
στους αρπακτικούς φοροεισπράκτορες. Ακόμη καλύτερη ήταν η περίπτωση που ο γαιοκτήμονας 
είχε λάβει εζκουσεία ποὺ του απένειμε φορολογική ατέλεια. 


Ἡ κατάσταση της ελεύθερης ιδιοκτησίας ήταν καλύτερη στην περιφέρεια, όπου οι άρχοντες ήταν 
φτωχότεροι. Οι περισσότεροι µικροϊδιοκτήτες βρίσκονταν στη δυτική Μικρά Ασία. Οι χωρικοί 
είχαν συνήθως κάποιο πλεόνασμα, το οποίο επένδυαν σε βελτιωτικά έργα της γης τους, ενώ 
ασκούσαν και παράλληλες αγροτικές και οικοτεχνικές δρστηριότητες. Ἡ παραγωγή όµως ήταν 
πρωτίστως για την αυτοσυντήρηση του οίκου. 


Ἡ αστική οικονομία έφθασε στο απὀγειό της τον 11-ἱ2ο αιώνα. Τα αρχαιολογικά στοιχεία 
υποδεικνύουν και εδώ αύξηση της δευτερογενούς παραγωγής, όπως και εξαγωγικό εμπόριο προς την 
Ευρώπη... Οι βυζαντινές πόλεις δεν ήταν απλώς παρασιτικοί καταναλωτές της υπαίθρου χώρας, 
αλλά μεγάλα παραγωγικά κέντρα. Ειδικά η Κωνσταντινούπολη και η Θεσσαλονίκη ήταν κόμβοι 
διαμετακομιστικού εμπορίου παγκόσμιας Κλίµακας. ᾽ Ο. μικρότερος κρατικός έλεγχος ὁ και το 
«άνοιγμα» της αγοράς στους Βενετούς βοήθησε στην αύξηση της εμπορικής κίνησης. 


Δεν ισχύει η παλιότερη εικόνα του αδρανούς Βυζαντινού εμπόρου, ο οποίος στηριζόταν στον 
κρατικό παρεμβατισµό. Αντίθετα, οι Βυζαντινοί συνέχισαν να είναι δραστήριοι και να ταξιδεύουν 
σε όλον τον γνωστό κόσµο, απὀ την Ισπανία ὡς την Ρωσία και τη Μέση Ανατολή. Η αυτοκρατορία 
έκανε µεγάλες εξαγωγές αγροτικών προϊόντων, ειδών πολυτελείας, υφασμάτων και επίπλων. ἩΗ 
ανερχόμενη αστική τάξη, παρότι είδε τον Αλέξιο Κομνηνό να της Κλείνει την οδό προς την εξουσία 
(σύγκλητος, γραφειοκρατία), συνέχιζε να ευημερεί και να καταναλώνει περισσότερο. 


Συνέπειες των βενετικών προνομίων 


Εδώ ανακύπτει το ζήτημα των προνομίων στη Βενετία, µία ενέργεια για την οποία ο Αλέξιος 
Κομνηνός δέχθηκε σφοδρή κριτική απὀ τη νεότερη ιστοριογραφία. Όπως αναφέρει η Άννα 
Κομνηνή, ο Αλέξιος Κομνηνός αντέµειψε τους Βενετούς για τις υπηρεσίες τους στον νορµανδικό 
πόλεμο µε χρυσόβουλο το 1082. 5 Ο δόγης (δούκας) έλαβε τον τίτλο του πρωτοσεβαστού και την 
αντίστοιχη χορηγία, η οποία αποδόθηκε και στον πατριάρχη του Γκράδο. Πολλές εκκλησίες της 
Βενετίας έγιναν δέκτες ετησίων δωρεών. Στους Βενετούς δόθηκαν οι σκάλες και αποθήκες από την 
Εβραϊκή συνοικία ως τη Βίγλα της Κωνσταντινούπολης, ενώ οι Αμαλφινοί που διέμεναν στην 
Κωνσταντινούπολη θα έπρεπε να πληρώνουν φόρους στην εκκλησία του Αγίου Μάρκου. Ακίνητα 
τους χαρίστηκαν στο Δυρράχιο και άλλες πόλεις. «Τὸ δὲ δὴ μεῖζον», ο Αλέξιος παραχώρησε στους 
Βενετούς πλήρη φορολογική ατέλεια, µε αποτέλεσµα να βρίσκονται «ἔζω πάσης... ῥωμαϊκῆς 
ἐζουσίας». 


Ἠταν το πρώτο βήμα για την ανάπτυξη της ναυτικής και εμπορικής αυτοκρατορίας των Βενετών, οι 
οποίοι, μαζί µε άλλες ιταλικές πόλεις, γνώρισαν µεγάλη ανάπτυξη µετά την Α΄ Σταυροφορία, οπότε 
ανέλαβαν το εμπόριο µε την ανατολή. ΌΟι ατέλειες έδιναν σαφώς ένα αθέµιτο πλεονέκτηµα έναντι 
των Βυζαντινών εμπόρων, το οποίο όμως έχει τονιστεί υπερβολικά απὀ τους ερευνητές. 
Βραχυπρόθεσμα, η έλευση των Βενετών δημιούργησε µία νέα αγορά για µεσάζοντες και οι 
Βυζαντινοί ὠφελήθηκαν. Μόνο αργότερα, όταν οι Ιταλοί άρχισαν να εμπλέκονται και στο 
εσωτερικό εμπόριο, ξεκίνησαν να δημιουργούνται προβλήματα, τα οποία δεν ήταν αισθητά την 


εποχή του Αλεξίου Κομνηνού... Ίσως ο ίδιος ο Αλέξιος και η κυβέρνησή του να επιθυμούσε την 

έλευση των Βενετών και να προσπαθούσε να τους προσελκύσει µε ατέλειες, ώστε να αναζωογονηθεί 
: : η ε - οἱ 

η αγορά µε τά την αναταραχή τῶν νορµανδικών και τουρκικών εισβολών. 


Ἡ παραχώρηση τῶν προνοµίών, λοιπόν, δεν επέφερε άµεση βλάβη, ήταν δε το απαραίτητο 
αντάλλαγμα για τη βενετική αρωγή στο νορµανδικό πόλεμο. Μακροπρόθεσµα όµως βοήθησε στη 
γιγάντωση της βενετικής ισχύος. Οι διάδοχοι του Αλεξίου Κομνηνού, Ιωάννης Β΄’ και Μανουήλ, Α’, 
έδωσαν μεγάλους αγώνες για να απαλλαγούν απὀ τον ασφυκτικό εναγκαλισµό των Βενετών 
εμπόρων. 


Παλινόρθωση του νομίσματος 


Όταν κατέλαβε τον θρόνο, ο Αλέξιος βρήκε ένα κράτος εξαντλημένο ικονοµικά από τις ξένες 
κατακτήσεις και τους εμφυλίους πολέμους, µε πρόσφυγες να συρρέουν στην Κωνσταντινούπολη, 
υποκύπτοντας στον λιμό και τις συνθήκες. Το νόμισμα, ήδη εξαιρετικά νοθευµένο, υποτιμήθηκε 
ξανά την πρώτη δεκαετία της βασιλείας του. Καθώς το νοµισµατικό σύστηµα όδευε προς την πλήρη 
αχρηστία, το 1092 ο αυτοκράτορας αποφάσισε να το αναδιοργανώσει. 


Όπως αναφέρει ο Μ. Ηεπάγ, «ή νομισματική μεταρρύθμιση του Αλεδζίου το 1092 επιχείρησε και 
κατόρθωσε τίποτε λιγότερο από µία ολοκληρωτική ανακατασκευή που νομισματικού συστήµατος σε 
µία εντελώς νέα βάση, χρησιμοποιώντας κράµατα μετάλλων αντί καθαρά. Συγκρίνοντάς τήν µε 
προηγούμενες, µόνο ή μµεταρρύθιμση του 4ιοκλητιανού υπήρξε ανάλογης κλίμακας, καθώς εκείνες του 
Αναστασίου 4Α᾽ και του 4έοντος ΙΓ’ περιελάμβαναν συγκεκριμένες πτυχές µίας υφιστάμενης 
κατάστασης». 


Ο αυτοκράτορας εισήγαγε τέσσερα είδη νομίσματος: α) το χρυσό ὑπέρπυρον (20.5 καράτια χρυσού 
και 2,5 αργύρου, στα επίπεδα δηλαδή του 1028-1056). Τα κατ όνοµα χρυσά νομίσματα της 
περιόδου 1070-1091 έλιωσαν και έγιναν το β) ἄσπρον τραχὺ ἐξ ἠλέκτρου (18 καράτια αργύρου, 6 
χρυσού), το οποίο είχε το ένα τρίτο της αξίας του υπερπύρου. Ακολουθούσε το Υ) ἄσπρον τραχὺ 
στάµενον (22.5 καράτια χαλκού, 1.5 αργύρου), µε αξία το ένα δέκατο έκτο του ἐζ ἠλέκτρου, και το 
χάλκινο τεταρτηρόν, µε αξία το ένα έκτο του σταµένου. Ηταν το πιο εξελιγμένο σύστημα 
υποδιαιρέσεων της εποχής, αποδιεκνύοντας ότι ο Αλέξιος δεν µόνο υπόψιν µόνο την καλύτερη 
είσπραξη φόρων, αλλά και την λειτουργία της αγοράς. Το νέο νόμισμα ήταν πιο ευέλικτο και 
εύχρηστο, όµως η υποτίμηση των προηγούμενων δεκαετιών είχε δημιουργήσει δυσπιστία στο κοινό. 
Το ὑπέρπυρον θα έµενε απολύτως σταθερό µέχριτο 1180. 


Ο αυτοκράτορας κληρονόμησε δύο βασιλικά νοµισµατοκοπεία, ένα στην Κωνσταντινούπολη και 
ένα στην Θεσσαλονίκη. ΈΤο δεύτερο ὣς τότε έκοβε χάλκινα νοµίσµατα, καθώς όµως ήταν η 
πρωταρχική βάση του Αλεξίου στον πόλεμο κατά των Νορμανδών, κόπηκαν χρυσά και αργυρά 
(όπως είχε κάνει και ο Μιχαήλ. Δ᾽ ενώ εκστράτευε κατά τῶν Βουλγάρων) Μετά τη νομισματική 
μεταρρύθμιση ανέκυψαν άλλο ένα ή δύο νοµισµατοκοπεία, πιθανώς στην Αδριανούπολη ή την 
Φιλιππούπολη. 


Δημοσιονομική μεταρρύθμιση 


Με τον Αλέξιο Κομνηνό ολοκληρώθηκε µία διαδικασία δημοσιονομικής αλλαγής, η οποία είχε 
ξεκινήσει από τον Κωνσταντίνο Θ’. Βασικός της στοιχείο ήταν η αυτονόµηση τῶν οικονοµικών και 
πολιτικών λειτουργιών των επαρχιών απὀ τις στρατιωτικές, µε την ενίσχυση τῶν θέσεων του κριτοῦ 
και του πραίτορος. Ο Αλέξιος προχώρησε σε αλλαγές στην οικονομική γραφειοκρατία, μεταξύ 
των οποίων ήταν η επισηµοποίηση του θεσμού του λογοθέτη τῶν σεκρέτων, ο οποίος υποβάθμισε 


τον λογοθέτη του γενικού. Η αύξηση της αυτοκρατορικής περιουσίας οδήγησε στην αντίστοιχη 
ανάγκη για γραφειοκρατικούς μηχανισμούς εποπτείας της (σεκρέτον ἐπὶ τῶν οἰκιακῶγν). 


Ελλείψει χρημάτων, ο αυτοκράτορας κατέφυγε στις δωρεές και τις ατέλειες ώστε να εξασφαλίσει 
την υποστήριξη της αριστοκρατίας (πιο γενναιόδωρα στα πρώτα χρόνια της βασιλείας του. 
σηµαντικά λιγότερο στα επόμενα). Συνδυάζοντας την αποδυνάμωση των δυναστικών αντιπάλων 
µε την αύξηση του οικογενειακού και κρατικού πλούτου, ο Αλέξιος νοµοθέτησε το µέτρο τῆς 
ἐπιῤολῆς, µετο οποίο κατασχόταν όση γη δε δικαιολογείτο απὀ τον φόρο που πλήρωνε ο ιδιοκτήτης. 
Το αρχείο των μοναστηριών του Αγίου Όρους δείχνει πῶς οι κατασχέσεις και η αναδιοµή γης από 
τον αυτοκράτορα ήταν πολύ μεγάλης κλίμακας... Ἡ οικονομική στήριξη και παραχώρηση ατέλειας 
σε μοναστήρια, όπως εκείνο που ίδρυσε ο Όσιος Χριστόδουλος στην Πάτμο, είχε το πολιτικό 
σκεπτικό της ανάπτυξης απομονωμένων και απομακρυσμένων επριοχών. 


Οι απονομές γῆς και εκμετάλλευσης φορολογικών εσόδων, ειδικά σε συγγενείς, δεν είχαν σκοπό 
µόνο τον πλουτισµό της δυναστείας και τον προσεταιρισµό των αρχόντων, αλλά και τον 
καταµερισµό διοικητικών καθηκόντων στις επαρχίες. Λειτουργούσαν ακόµη ὡς αμοιβές, σε µία 
εποχή που το κράτος δυσκολευόταν να καταβάλει μισθούς. Αυτή η µεταβολή έχει χαρακτηρισθεί 
«δημοσιονομική επανάσταση». Οδηγούσε, βέβαια, και στη σταδιακή µετατροπή της 
αυτοκρατορίας σε «οικογενειακό θεσµό».'' Ο Αλέξιος σταμάτησε τις χορηγίες των αξιωματούχων 
και κατάσχεσε τις περιουσίες πολλών συγκλητικών,΄ σε µία επείγουσα προσπάθεια εξοικονόμησης 
πόρων -- και εξουδετέρώσης πολιτικών αντιπάλων. Σε συνδυασμό µε την αύξηση των φόρων στη γη 
από τη μεταρρύθμιση του 1063 δυσαρέστησε τµήµα της συγκλητικής αριστοκρατίας και πρέπει να 
έπαιξε κάποιον ρόλο σε συνωμοσίες εναντίον του. 


Στην εποχή του Αλεξίου Κομνηνού πρέπει να αναζητηθούν και οι ρίζες του θεσμού της πρόνοιας, 
της ισόβιας δηλαδή παραχώρησης από τον αυτοκράτορα µίας περιοχής ή των οικονοµικών της 
εσόδων, µε αντάλλαγμα στρατιωτικών ή πολιτικών υπηρεσιών. Πρώτη εμφάνιση του θεσμού αυτού, 
που επί μακρόν διχάζει τους ερευνητές για το αν ήταν προµήνυµα µίας «βυζαντινής φεουδαρχίας», 
γίνεται σε έγγραφα του 1118-1119, κάτι που υποδεικνύει πως ήδη υπήρχε τα τελευταία χρόνια 
βασιλείας του Αλεξίου.” 


Οι ατέλειες Και η μίσθωση των φόρων σε ιδιώτες, µε παράλληλη µείωση των αυτοκρατορικών 
εισπρακτόρων, οδήγησαν σε µείωση των κρατικών εσόδων. Συγχρόνως ο γενικός πληθυσμός 
εξαντλούταν. Οι φοροεισπράκτορες ήταν ιδιαίτερα σκληροί και αρπακτικοί, ενώ ο Αλέξιος 
κατηγορήθηκε ότι, πριν τη νομισματική μεταρρύθμιση, πλήρωνε µε υποτιμηµένα νομίσματα αλλά 
απαιτούσε πληρωμές σε παλιότερα, πλήρους αξίας. Ἡ πολιτική αυτή ενέτεινε την πικρία και 
αποξένωση του λαού τῶν επαρχιών. 

